stanford-oval/wikipedia huggingface dataset:
עדן רוטברג
קריירה מקצועית

בעונת 2014/15 במקביל למשחקיה בנערות א' החלה לשחק בקבוצה הבוגרת של הפועל עמק יזרעאל. בעונה זו זכתה הקבוצה במקום השני של גמר גביע האיגוד לנשים. רוטברג נבחרה לחמשיית העונה ותגלית העונה בלאומית. בעונה הבאה 2015/2016 שהיא בכיתה י"ב, עברה לשחק באליצור חולון מליגת העל. בעונה זו הגיעה עם הקבוצה לשלב חצי גמר גביע המדינה. תום בעונה זו נבחרה רוטברג לתגלית העונה. בעונת 2016/2017 עברה לשחק בהפועל זיכרון/מעגן, בעונה זו נבחרה לחמישיית העונה. בשתי העונות הבאות שיחקה בא.ס. רמת השרון.
בעונת 2019/20 חתמה רוטברג באליצור רמלה, בעונה זו השתתפה עם הקבוצה במפעל היורוקאפ. הליגה הישראלית הופסקה עקב משבר הקורונה כאשר הקבוצה ממקומת במקום השלישי. רוטברג נבחרה לחמשיית העונה ומלכת הסלים הישראלית. בתום העונה חתמה במכבי עירוני רמת גן.
בעונת 2020/21 זכתה עם הקבוצה בגביע המדינה לאחר ניצחון במשחק הגמר על אליצור רמלה. רוטברג שקלעה 22 נקודות וחילקה 6 אסיסטים נבחרה למצטינת המשחק. באותה השנה השלימה דאבל כאשר זכתה באליפות המדינה בתום סידרה של חמישה משחקים מול מכבי אשדוד.
בעונת 2021/2022 שיחקה בליאז' פנתרס מהליגה הבלגית והעפילה עימה לגמר הגביע.
ביולי 2022 חזרה רוטברג לאליצור רמלה עימה זכתה באליפות המדינה בעונות 2022/23 ו-2023/24 ורשמה בסדרת הגמר – ממוצע של 23 נקודות לעומת 14.8 בעונה הרגילה - היא זו שזיכתה אותה בתואר ה-MVP של העונה כולה. בקיץ 2024 חתמה רוטברג על הארכת חוזה ברמלה לשנתיים נוספות.
קריירה מקצועית > נבחרות ישראל

רוטברג הייתה חברה בכל נבחרות ישראל הצעירות:
ב-2012 השתתפה עם הנבחרת בטורניר אליפות אירופה עד גיל 14. רוטברג סיימה את הטורניר כמלכת הסלים עם ממוצע של 15.6 נקודות למשחק.
ב-2013 השתתפה עם הנבחרת בטורניר אליפות אירופה עד גיל 16 דרג ב' שנערך בפורטוגל וסימה עם ממוצע של 5 נקודות, 2.1 ריבאונדים ואסיסט.
ב-2014 השתתפה עם הנבחרת בטורניר אליפות אירופה עד גיל 16 דרג ב' שנערך באסטוניה וסימה עם ממוצע של 12.9 נקודות (ראשונה בנבחרת), 4.4 ריבאונדים ו-1.9 אסיסטים.
ב-2015 השתתפה עם הנבחרת בטורניר אליפות אירופה עד גיל 18 דרג א' שנערך בסלובניה וסימה עם ממוצע של 11.4 נקודות (ראשונה בנבחרת), 3.3 ריבאונדים.
בנוסף באותה שנה זכתה עם חברותיה יערה יצחקי, ליאור הלוי ושיר לוי במקום השלישי באליפות אירופה בטורניר 3X3.
ב-2016 השתתפה עם הנבחרת בטורניר אליפות אירופה עד גיל 18 דרג א' שנערך בהונגרי וסיימה את הטורניר עם ממוצע של 11.1 נקודות, 3.1 ריבאונדים ו-3.1 אסיסטים.
ב-2017 השתתפה עם הנבחרת בטורניר אליפות אירופה עד גיל 20 דרג ב' שנערך באילת וסיימה עם ממוצע של 12.7 נקודות (שנייה בנבחרת), 2.4 ריבאונדים ו-2.4 אסיסטים.
ב-2018 השתתפה עם הנבחרת בטורניר אליפות אירופה עד גיל 20 דרג ב' שנערך ברומניה וסיימה עם ממוצע של 17.9 נקודות (ראשונה בנבחרת ושלישית בדירוג הכללי), 3.4 ריבאונדים ו-3.1 אסיסטים.
החל משנת 2018 רוטברג היא חלק מסגל נבחרת ישראל.
ב-2020 במהלך משחקי מוקדמות אליפות אירופה מונתה לקפטנית הנבחרת.
ב-2023 השתתפה עם הנבחרת באליפות אירופה בכדורסל נשים 2023 שנערכה בישראל וסלובניה.
הערות שוליים

↑  אלופות ומחזיקות גביע נערות א’, נערות ב’, ילדות, באתר ספסל
↑  רענן וייס, כדורסל נשים: עדן רוטברג חתמה באליצור רמלה, באתר ynet, 2 במאי 2019
↑  ליאור ברטל, ‏עולה למתפרצת: ראיון עם עדן רוטברג, כדורסלנית העתיד של ישראל, באתר דבר העובדים בארץ ישראל, 16 באוקטובר 2019
↑  ליאור ברטל, ‏יערה יצחקי: "זאת אליפות עם תחושה חמוצה, לא יצאנו לחגוג", באתר דבר העובדים בארץ ישראל, 26 במרץ 2020
↑  עמית קרקו, ‏בפעם החמישית: מכבי עירוני רמת גן זכתה בגביע, באתר ONE‏, 11 במרץ 2021
↑  השלימה דאבל: מכבי ר"ג זכתה באליפות המדינה, באתר ONE‏, 21 במאי 2021
↑  רענן וייס, עוברת לאירופה: עדן רוטברג חתמה בליאז' הבלגית, באתר ynet, 23 במאי 2021
↑  מערכת ספורט היום, תפסה אירופה: עדן רוטברג חתמה בליאז' הבלגית, באתר ישראל היום, 23 במאי 2021
↑  לי נוף גזית, ‏רכש מרשים: עדן רוטברג חתמה באליצור רמלה, באתר ONE‏, 7 ביולי 2022
↑  רענן וייס, אליצור רמלה חולמת על אליפות, בשביל זה יש לה את עדן רוטברג, באתר ynet, 8 באפריל 2024
↑   אריה ליבנת, עדן רוטברג: "היחס לספורט בישראל לא מספק. יש פה הרבה מה ללמוד", באתר הארץ, 21 באפריל 2024
↑  נועם שפירא, ‏שמרה על הסמל: רוטברג חתמה לשנתיים ברמלה, באתר ערוץ הספורט, 26 באוגוסט 2024
↑  מערכת, "החלום הוא שילדות שמתחילות לשחק כדורסל יראו לאן הן יכולות להגיע בעתיד", באתר ישראל היום, 15 במאי 2023
↑  איתי קאשי, ‏הקפטנית: רוטברג רוצה להרוויח את מקומה, באתר ערוץ הספורט, 3 ביוני 2023
↑  מערכת, ‏‏עדן רוטברג וגביע אירופה הגיעו ללשכתו של ראש עיריית תל אביב, באתר ספורט1, 7 ביוני 2023
סרבו-קרואטית

| --- | --- |

 מדינות:  סרביה, מונטנגרו, קרואטיה, בוסניה והרצגובינה, מקדוניה
 אזורים:  הבלקן
 דוברים:  21,000,000
 שפת אם:  18,500,00
 כתב:  כתב קירילי בסרביה, מונטנגרו, ובוסניה, כתב לטיני בקרואטיה. לעיתים הכתב הערבי נכתב בבוסניה אך לא השתרש
 משפחה:  הודו-אירופית בלטו-סלאבית סלאבית דרומית סרבו-קרואטית
 לאום:  בוסניה והרצגובינה, מונטנגרו, סרביה, קוסובו, קרואטיה
 ארגון:  האיחוד האירופי (בתור קרואטית)
 קוד שפה:  sh 
 קוד ISO 639-1:  sh 
 קוד ISO 639-3:  hbs 
 ראו גם:  שפה • כתב • רשימת שפות
 
סרבו-קרואטית בשנת 2005
סרבו-קרואטית היא שפה סלאבית דרומית המשתייכת למשפחת השפות ההודו-אירופית. היא שימשה כשפתה הרשמית של יוגוסלביה; לאחר שזו התפרקה, נותרה כשפה הרשמית בסרביה ומונטנגרו, קרואטיה ובוסניה והרצגובינה. רוב תושבי צפון מקדוניה וסלובניה דוברים אף הם סרבו-קרואטית כשפה שנייה.
זוהי אחת השפות היחידות בעולם אשר נכתבות בשתי מערכות אלפבית שונות. האלפבית הלטיני נמצא בשימוש בקרואטיה ובסלובניה ואילו האלפבית הקירילי נמצא בשימוש בסרביה, מונטנגרו ובוסניה. האלפבית הערבי שימש לעיתים את הבוסנית, אך לא השתרש.
ניבים וצורות סטנדרטיות

הלשון היא בעלת ארבעה ניבים עיקריים: צ'קאווי, שטוקאווי, קאיקאווי וטורלאקי. תת-הניב המזרח-הרצגוביני של הניב השטוקאווי הוא העיקרי והנחשב ביותר, ועליו מבוססות כל הצורות הסטנדרטיות של השפה: סרבית, קרואטית ובוסנית. ההבדלים בין הצורות האלה זניחים. השם "סרבית" מתייחס כיום בעיקר לסרבו-קרואטית הכתובה באלפבית הקרילי (אך גם באלפבית לטיני) בשטחי סרביה, מונטנגרו, בוסניה, סלבוניה וקראינה, בעוד "קרואטית" מתייחס כיום בעיקר לזו הכתובה באלפבית הלטיני בקרואטיה, בוסניה והרצגובינה.
המצב הפוליטי הסבוך ביוגוסלביה השפיע על השפה. לאחר פרישת קרואטיה מיוגוסלביה ב-1991, כחלק מהרצון לבדל את קרואטיה משאר מדינות יוגוסלביה לשעבר, מגמה שהתעצמה עקב הקרבות שהתחוללו במקום בשנות ה-90 בין שני עמים הדוברים אותה שפה. הכניסו מנהיגי קרואטיה באופן יזום מילים חדשות לשימוש בשפה, על מנת להבדילה מהסרבית. חלק מהמילים החדשות נלקחו מהשפה הדלמטית, חלקן ממקור איטלקי וחלקן תחדיש.
מסיבות פוליטיות, לאומיות ופטריוטיות נקראת השפה בשמות שונים במדינות השונות. בקרואטיה נקראת השפה כיום "קרואטית", בסרביה, הדבקה בשפה המקורית, נקראת השפה כיום "סרבית", בחלקים מבוסניה והרצגובינה "בוסנית". מספר קבוצות במונטנגרו תומכות בשינוי שם השפה למונטנגרית. הדקדוק נשאר בינתיים זהה בכל גרסאות השפה, הן מבחינה מורפולוגית והן מבחינה תחבירית והשוני הוא באוצר מילים ובאיות.
עדות למצב השפה מצויה גם בוויקיפדיה, שבה מתנהלים מיזמים שונים בבוסנית, סרבית, קרואטית וסרבו-קרואטית.
הגיית השפה וכתיבתה > עיצורים

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | וילוני | וילוני | חכי | חכי | בתר-מכתשי | בתר-מכתשי | מכתשי /שִנִּי | מכתשי /שִנִּי | שפתי (שִנִּי) | שפתי (שִנִּי) |
| אפי |  |  | ɲ |  |  |  | n |  | m |  |
| סותם | ɡ | k |  |  |  |  | d̪ | t̪ | b | p |
| מחוכך |  |  | ʥ | ʨ | ʤ | ʧ |  | ʦ̪ |  |  |
| חוכך |  | x |  |  | ʒ | ʃ | z̪ | s̪ | v | f |
| מקורב (צדי) |  |  | j |  |  |  |  |  | v |  |
| מקורב (צדי) |  |  | ʎ |  |  |  | ɫ |  |  |  |
| רוטט |  |  |  |  |  |  | r |  |  |  |
| העיצורים> סימון גרפי.לטיני | העיצורים> סימון גרפי.קירילי | העיצורים> תעתיק IPA.תעתיק IPA | העיצורים> הערך הפונטי.הערך הפונטי |
| --- | --- | --- | --- |
| Bb | Бб | b | נהגה כהגיית בי"ת |
| Cc | Цц | ʦ | נהגה כהגיית צד"י |
| Čč | Чч | ʧ | נהגה כהגיית צד"י רכה |
| Ćć | Ћћ | ʨ | נהגה טְשְ כשהלשון שטוחה כלפי בתר-המכתש |
| Dd | Дд | d | נהגה כהגיית דל"ת |
| Dž/dž | Џџ | ʤ | נהגה כהגיית גימ"ל רכה |
| Đđ | Ђђ | ʥ | נהגה דְּזְ' כשהלשון שטוחה כלפי בתר-המכתש |
| Ff | Фф | f | נהגה כהגיית פ"א רפה |
| Gg | Гг | g | נהגה כהגיית גימ"ל |
| Hh | Хх | x | נהגה כהגיית כ"ף רפה |
| Jj | Jj | j | נהגה כהגיית יו"ד עיצורית |
| Kk | Кк | k | נהגה כהגיית כ"ף דגושה |
| Ll | Лл | l | נהגה כהגיית למ"ד |
| Lj/lj | Љљ | ʎ | נהגה כהגיית למ"ד ~ יו"ד כששרירי הלשון מתרחבים ונוגעים בחך קלות |
| Mm | Мм | m | נהגה כהגיית מ"ם |
| Nn | Нн | n | נהגה כהגיית נו"ן |
| Nj/nj | Њњ | ɲ | נהגה כהגיית נו"ן ויו"ד שוואית בקירוב - כמו Ñ הספרדית |
| Pp | Пп | p | נהגה כהגיית פ"א |
| Rr | Рр | r | נהגה כהגיית רי"ש מתגלגלת |
| Ss | Сс | s | נהגה כהגיית סמ"ך |
| Šš | Шш | ʃ | נהגה כהגיית שי"ן ימנית |
| Tt | Тт | t | נהגה כהגיית ת"ו |
| Vv | Вв | v | נהגה כהגיית בי"ת רפה |
| Zz | Зз | z | נהגה כהגיית זי"ן |
| Žž | Жж | ʒ | נהגה כהגיית זי"ן רכה |
הגיית השפה וכתיבתה > תנועות

| התנועות> לטיני | התנועות> קירילי | התנועות> תעתיק IPA | התנועות> הערך הפונטי |
| --- | --- | --- | --- |
| Aa | Aa | [a]  | נהגית כהגיית פתח |
| Ee | Ee | [ɛ]  | נהגית כצירי פתוח יותר |
| Ii | Ии | [i]  | נהגית כהגיית חיריק |
| Uu | Уу | [u]  | נהגית כהגיית שורוק |
| Oo | Oo | [ɔ]  | נהגית כחולם פתוח יותר |
ראו גם

לוח בשקה
תתי-ניבים של הניב השטוקאווי, לפני ההגירות של המאה ה-20. תת-הניב המזרח הרצגוביני מסומן בצהוב.
פרישה היסטורית של הניבים העיקריים של השפה הסרבו-קרואטית לפני הנדידות במאה ה-16
ניבים סרבו-קרואטים עיקריים בקרואטיה
הניב הטורלקי נמצא בין השפה הסרבו-קרואטית לבין השפה הבולגרית
עומאר בראון

עומאר אזקיאל בראון סוניגה (בספרדית: Omar Ezequiel Browne Zúñiga; נולד ב-3 במאי 1994) הוא כדורגלן פנמי המשחק בעמדת הקשר ההתקפי בטאורו.
קריירה

בראון החל את הקריירה שלו בקבוצת פלאזה אמאדור מהליגה הבכירה בפנמה, וב-12 בינואר 2013 ערך את הופעת הבכורה שלו בקבוצה, בתיקו 2–2 נגד ריו אבאג'ו. בקיץ 2013 חתם בספורטינג סן מיגליטו, וב-30 בספטמבר 2013 הבקיע את שער הבכורה שלו בקריירה, בניצחון 4–2 על צ'אפו. בהמשך הקריירה בפנמה שיחק גם בצ'וריאו וחזר לקדנציה שנייה בפלאזה אמאדור, ובשנת 2017 חתם באינדפנדיינטה דה לה צ'וררה. בשנת 2019 הושאל בראון למונטריאול אימפקט הקנדית מליגת ה-MLS, ולאחר מכן הושאל לסן קרלוס מליגת העל של קוסטה ריקה.
ב-28 ביולי 2020 הגיע בראון לישראל וחתם לארבע שנים בהפועל תל אביב. ב-8 באוגוסט ערך את הופעת הבכורה שלו במועדון, במשחק מול מ.ס. אשדוד בגביע הטוטו. ב-13 בספטמבר ערך את הופעתו היחידה בליגת העל, גם כן במשחק מול מ.ס. אשדוד. בסך הכל ערך חמש הופעות במדי הפועל תל אביב, כולן כמחליף, וב-22 בספטמבר שוחרר מהמועדון.
קריירה > נבחרת פנמה

ב-17 באפריל 2018 ערך בראון את הופעת הבכורה שלו בנבחרת פנמה, בניצחון 1–0 על טרינידד וטובגו. בראון השתתף עם הנבחרת בגביע הזהב 2019.
הערות שוליים

↑  שירי אלג'ם, ‏הפועל ת"א מתחמשת: קופר ובראון הצטרפו באופן רשמי, באתר ערוץ הספורט, 28 ביולי 2020
↑  אופיר סער‏, הפועל תל אביב הודיעה על שחרורו של הקשר עומאר בראון, באתר וואלה, 22 בספטמבר 2020
| נבחרת פנמה – גביע הזהב 2019 |
| --- | --- | --- |
|  1 מחייה •  2 פלאסיוס •  3 קומינגס •  4 אסקובר •  5 ר. טורס •  6 גלבאן •  7 רודריגס •  8 סאנצ'ס •  9 ג. טורס •  10 ברסנאס •   11 קופר •  12 קלדרון • 13 מקאדו •  14 פימנטל • 15 דוויס • 16 בלקברן • 17 פחארדו • 18 ארויו • 19 קינטרו • 20 ווקר • 21 בראון • 22 מוסקרה • 23 מורייו • מאמן: דלי ואלדס |  1 מחייה •  2 פלאסיוס •  3 קומינגס •  4 אסקובר •  5 ר. טורס •  6 גלבאן •  7 רודריגס •  8 סאנצ'ס •  9 ג. טורס •  10 ברסנאס •   11 קופר •  12 קלדרון • 13 מקאדו •  14 פימנטל • 15 דוויס • 16 בלקברן • 17 פחארדו • 18 ארויו • 19 קינטרו • 20 ווקר • 21 בראון • 22 מוסקרה • 23 מורייו • מאמן: דלי ואלדס | פנמה |
עונת 1962/1963 בליגה א'

עונת 1962/1963 בליגה א' הייתה העונה השמינית של ליגה א' כליגה השנייה בחשיבותה בכדורגל בישראל.
על ניצחון במשחק הוענקו שתי נקודות ונקודה בודדת הוענקה על תיקו.
הליגה כללה 16 קבוצות. בתום העונה סיימה הפועל רמת גן במקום הראשון והעפילה לליגה העליונה לקראת עונת 1963/1964. בנוסף אליה העפילו לליגה העליונה גם הפועל לוד ומכבי שעריים.
הפועל צפת ומכבי רמלה ירדו ליגה.
בסיום העונה הוחלט שעונת 1963/1964 בליגה א' תהיה בשיטת בתים.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | הפועל רמת גן | 30 | 23 | 5 | 2 | 84 | 22 | 62 | 51 | הועלו ליגה |
| 2 | הפועל לוד | 30 | 20 | 3 | 7 | 44 | 27 | 17 | 43 | הועלו ליגה |
| 3 | מכבי שעריים | 30 | 17 | 8 | 5 | 57 | 29 | 28 | 42 | הועלו ליגה |
| 4 | מכבי נתניה | 30 | 18 | 3 | 9 | 76 | 28 | 48 | 39 |  |
| 5 | הפועל מחנה יהודה | 30 | 13 | 7 | 10 | 60 | 45 | 15 | 33 |  |
| 6 | הפועל באר שבע | 30 | 11 | 10 | 9 | 37 | 34 | 3 | 32 |  |
| 7 | הפועל כפר סבא1 | 30 | 11 | 7 | 12 | 41 | 41 | 0 | 28 |  |
| 8 | הפועל חדרה | 30 | 9 | 9 | 12 | 33 | 30 | 3 | 27 |  |
| 9 | בית"ר ירושלים | 30 | 9 | 9 | 12 | 33 | 44 | 11- | 27 |  |
| 10 | הפועל קריית חיים | 30 | 8 | 11 | 11 | 28 | 47 | 19- | 27 |  |
| 11 | בית"ר תל אביב | 30 | 10 | 6 | 14 | 36 | 47 | 11- | 26 |  |
| 12 | בית"ר נתניה | 30 | 8 | 9 | 13 | 26 | 36 | 10- | 25 |  |
| 13 | הפועל חולון | 30 | 8 | 9 | 13 | 35 | 48 | 13- | 25 |  |
| 14 | הפועל רמלה | 30 | 8 | 4 | 18 | 29 | 73 | 44- | 20 |  |
| 15 | הפועל צפת | 30 | 5 | 7 | 18 | 30 | 67 | 37- | 17 | ירדו ליגה |
| 16 | מכבי רמלה1 | 30 | 3 | 11 | 16 | 26 | 54 | -28 | 16 | ירדו ליגה |
1. על משחק בין הקבוצות לא הוענקו נקודות בגלל מהומה במהלך המשחק.
עולם קוביות

בעיית עולם הקוביות היא בעיית התכנון המפורסמת ביותר בבינה מלאכותית. בבעיה זו ישנה קבוצה של קוביות המונחות על שולחן. המטרה היא לבנות סדרה אחת או יותר של קוביות בקו ישר, כאשר רק קובייה אחת יכולה לזוז בזמן מסוים: ניתן להניח אותה על השולחן או להניחה מעל קובייה אחרת. לכן, לא ניתן להזיז קוביות כאשר הן מונחות מתחת לקוביה אחרת. הגישה הפשוטה הזאת משמשת לייצוג סמלי וקלאסי של העולם בתור קבוצה של סמלים מופשטים בבעיות תכנון בבינה מלאכותית.
סכר אינגה הגדול

| --- | --- |
מפלי אינגה   
מפלי אינגה   
 מיקום:  הנהר קונגו הרפובליקה הדמוקרטית של קונגו הרפובליקה הדמוקרטית של קונגו
 סוג:  סכר, תחנת כוח הידרואלקטרית 
 ייצור חשמל:  70,000-40,000 מגה-ואט
 תקופת הבנייה:  2016–הווה (כ־8 שנים)
 קואורדינטות:  5°32′44″S 13°33′01″E﻿ / ﻿5.545664085592944°S 13.550311556749602°E﻿ / -5.545664085592944; 13.550311556749602
  (למפת הרפובליקה הדמוקרטית של קונגו מוגדלת) קינשאסה לובומבאשי מבוג'י-מאיי קיסנגני בוקאבו טשיקאפה קיקוויט בוניה מבנדאקה אנגולה זמביה טנזניה בורונדי רואנדה אוגנדה דרום סודאן הרפובליקה המרכז-אפריקאית קונגו האוק. האטל. סכר אינגה הגדול(למפת הרפובליקה הדמוקרטית של קונגו רגילה) קינשאסה לובומבאשי מבוג'י-מאיי קיסנגני בוקאבו טשיקאפה קיקוויט בוניה מבנדאקה אנגולה זמביה טנזניה בורונדי רואנדה אוגנדה דרום סודאן הרפובליקה המרכז-אפריקאית קונגו האוק. האטל. סכר אינגה הגדול   he
 
סכר אינגה הגדול (באנגלית: Grand Inga Dam), הוא סכר וסדרה של שבע תחנות כוח הידרואלקטריות שהוקמו באתר של מפלי אינגה (אנ'), שעל נהר הקונגו והיובל שלו הנהר בונדי, ברפובליקה הדמוקרטית של קונגו .  אם בניית הפרויקט תושלם כמתוכנן, הפרויקט יפיק 40–70 GW ויהיה פרויקט תחנות הכוח הגדול בעולם.
מיקום

הפרויקט נמצא על הנהר קונגו, כ-150 קילומטרים, במעלה הזרם מהמקום בו הנהר נשפך לאוקיינוס האטלנטי. בערך 225 קילומטרים, דרומית מערבית לקינשאסה, הבירה והעיר הגדולה ביותר בקונגו. במקום נמצאים מפלי אינגה ותחנות הכוח ההידרואלקטריות inga-1 הפעילה, בעלת כוח הפקה של 351 MW והתחנה ההדרואלקטרית inga-2 הפעילה בעלת כוח הפקה של 1,424 MW. במרחק 40 קילומטרים ממפלי אינגה במעלה הזרם נמצאת העיר מאטדי והנמל הגדול במדינה.
סקירה כללית

פרויקט סכר אינגה הגדול, כלל בניית סכר מדרום לעמק הנהר בונדי (אנ') בנקודת המפגש שלו עם הנהר קונגו. הסטת הנהר קונגו לכיוון המפלים שבצפון העמק כדי שיוצר מאגר מים ענק.  הצפי היה שהצניחה האנכית של המים, נפחם ומהירות זרימת המים באתר יתמכו בשורה של 7 תחנות כוח הידרואלקטריות, שלכל אחת מהן כושר ייצור הנע בין 4 ל-8 GW ובסך הכול יכולת יצור של 40 GW עבור כול מתחם הפרויקט. תחנת הכוח Inga III בהספק של 4.8 GW, תהיה תחנת הכוח הראשונה בסדרה שתוקם.  התכנון אפשר פיתוח ייחדני של תחנות הכוח השונות בסדרה וכן פיתוח הדרגתי של כל תחנה. בנוסף, כל אחד משבעת תחנות הכוח יכול להיות בבעלות משקיעים שונים.
מימון

עלות הבנייה הכוללת של סכר אינגה הגדול תוכננה להגיע ל-80 מיליארד דולר. הבנק העולמי, בנק ההשקעות האירופי והבנק לפיתוח אפריקאי (אנ'), סיפקו את המימון למחקרי ההיתכנות וההשפעה הסביבתית. בשנת 2016, הבנק העולמי ביטל את תמיכתו בפרויקט סכר אינגה הגדול Grand Inga. הצפי היה שתחנות הכוח יפותחו כפרויקט שותפות פרטית ציבורית.
התפתחויות

ביוני 2020 החליטה ממשלת הרפובליקה הדמוקרטית של קונגו להציג את הפרויקט לראשי המדינות השכנות והאזוריות, לבצוע חקר שוק ביבשת אפריקה לשיווק כוח החשמל שיופק מהפרויקט. ממשלת קונגו גייסה את האיחוד האפריקאי ואת השותפות החדשה לפיתוח אפריקה (אנ') למאמץ לבניית תחנות הכוח. אנגולה תקנה 5 GW משכנתה הקרובה,  דרום אפריקה הביעה נכונות לקנות 2.5 GW מתפוקת הסכר. ניגריה הביעה נכונות לקנות 3 GW והמיכרות הקונגוליים במחוז קטנגה הביעו נכונות לקנות 1.3 GW.
התנגדות לפרויקט

חלק מהמבקרים מפקפקים בפרויקט בשל עלותו הגבוהה מאוד (המוערכת בין 80 ל-100 מיליארד דולר ) במדינה הידועה בשחיתות האנדמית שלה, לפיכך הפרויקט לא צפוי להועיל לאוכלוסייה. בנוסף, אלפי דונמים של יער יהרסו, מה שיפגע מאוד במגוון הביולוגי המקומי ובמערכות האקולוגיות. מנגד, המצדדים בפרויקט עונים, שהנזק הכרוך בפיתוח הפרויקט יהיה קטן מאוד מהיתרונות שחלק גדול מאפריקה שמדרום לסהרה יוכל להפיק ממנו .
ראו גם

תחנת כוח הידרואלקטרית
סכר שלושת הערוצים
הפלא השמיני של העולם
סכר וודונגדה
סכר באיחטאן
סכר גג'ואובה
הערות שוליים

↑  DRC goes on with Grand Inga dam project, The East African, ‏2020-07-05 (באנגלית)
↑  David Rogers (30 בספטמבר 2015). "Democratic Republic of Congo seeks professionals to build revolutionary Grand Inga Hydro scheme". London, United Kingdom: Global Construction Review. נבדק ב-19 במרץ 2021. {{cite web}}:  (עזרה)
↑  Africa Intelligence (11 במרץ 2021). "Fortescue in Kinshasa to negotiate Grand Inga mega-contract". Paris, France: Africa Intelligence. נבדק ב-19 במרץ 2021. {{cite web}}:  (עזרה)
1 2 3 4  Congo, International Rivers, ‏2022-03-23 (באנגלית אמריקאית)
↑  The Editors of Encyclopaedia Britannica (22 ביוני 2020). "Profile of Inga Falls". London: Encyclopaedia Britannica. נבדק ב-22 ביוני 2020. {{cite web}}:  (עזרה)
↑  Jullien, Maud (15 בנובמבר 2013), Can DR Congo's Inga dam project power Africa?, Inga: BBC, נבדק ב-2020-09-04 {{citation}}:  (עזרה)
↑  "Can DR Congo's Inga dam project power Africa?". BBC News (באנגלית בריטית). 2013-11-15. נבדק ב-2023-08-07.
↑  International Rivers (2015). "Grand Inga Dam, Democratic Republic of the Congo". Oakland, California, United States: International Rivers. נבדק ב-22 ביוני 2020. {{cite web}}:  (עזרה)
↑  Patrick Ilunga (20 ביוני 2020). "DRC Goes On With Grand Inga Dam Project". Nairobi. נבדק ב-22 ביוני 2020. {{cite web}}:  (עזרה)
↑  Patrick M, Grand Inga Hydroelectric Power Project Updates, Democratic Republic of Congo, Constructionreview, ‏2021-08-02 (באנגלית אמריקאית)
↑  Maud Jullien (15 בנובמבר 2013). "Can DR Congo's Inga dam project power Africa?". London: BBC News. נבדק ב-22 ביוני 2020. {{cite web}}:  (עזרה)
↑  ces-grands-barrages-hydroélectriques-controverses
↑  "En République démocratique du Congo, le rêve fou des mégabarrages Inga". Le Monde.fr (בצרפתית). 2015-08-14. נבדק ב-2023-08-07.
עומאר גאייה

עומאר גאייה (באנגלית: Omar Gaye; נולד ב-18 בספטמבר 1998 בבנג'ול שבגמביה) הוא כדורגלן גמביאני, המשחק בעמדת המגן השמאלי בנבחרת גמביה.
קריירת מועדונים

גאייה נולד באזור בנג'ול, עיר הבירה של גמביה שבאפריקה. הוריו מתו כשהיה בן 11, והוא היגר לאירופה על מנת להתפרנס ככדורגלן.
ב-2017 הוא הצטרף לראשונה לקבוצת בוגרים, כשהשתלב ביובה סטאביה מהסרייה סִי, אך לא שיחק בה. בעונת 2018/2019 הוא שיחק בוִויאַרֵגְ'יוֹ מהסרייה דִי, בה כבש שלושה שערים ב-28 משחקים. לאחר מכן הוא עבר לנוֹלה, גם היא מהליגה האיטלקית הרביעית, בה שיחק עשרה משחקים ועזב את הקבוצה.
בינואר 2020 הוא הצטרף לקאיאני מהליגה השנייה בפינלנד, במדיה שיחק שלושה משחקי גביע ועזב.
לאחר חמישה חודשים ללא משחק פעיל, הוא הצטרף למילסאמי אורחיי מליגת העל המולדובית לקראת עונת 2020/2021, וסיים איתה במקום השלישי בטבלה. במהלך העונה הוא שיחק 29 משחקים, כבש פעם אחת ובישל פעמיים.
ביולי 2021 הצטרף גאייה למכבי נתניה מליגת העל. בתחילת אוגוסט 2021, במהלך משחק הכנה לעונה, קרע גאייה את הרצועה בברכו וגמר את העונה. בתום העונה שוחרר מהמועדון.
קריירת מועדונים > קריירת נבחרות

ב-5 ביוני 2021 ערך גאייה את הופעת הבכורה שלו בנבחרת גמביה, בניצחון 0–2 על נבחרת ניז'ר במשחק ידידות. במשחק זה הוא נכנס כמחליף בדקה ה-89.
הערות שוליים

↑  ȘTIRILE, PUBLIKA MD-AICI SUNT (31 ביולי 2020). "Fotbalul l-a salvat. Află povestea lui Omar Gaye care joacă de o lună la Milsami Orhei | PUBLIKA .MD - AICI SUNT ȘTIRILE". www.publika.md. {{cite web}}:  (עזרה)
↑  "Omar Gaye - From an Italian Zebra to a Gambian Scorpion". 27 במאי 2021. {{cite web}}:  (עזרה)
↑  "Yankuba Jarju extends Pau FC stay, Dembo, Omar Gaye on the move as Parma eye Ebrima Colley – Fallaboweh".
↑  "Milsami vs. Speranţa Nisporeni - 13 July 2020 - Soccerway". int.soccerway.com.
↑  Match Report of Gambia vs Niger - 2021-06-05 - FIFA Friendlies - Global Sports Archive, globalsportsarchive.com
↑  https://www.transfermarkt.com/omar-gaye/nationalmannschaft/spieler/527063/verein_id/6186/hauptwettbewerb//wettbewerb_id//start/2021-06-05/ende/2021-08-12/nurEinsatz/0/plus/1
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "עומאר גאייה".
ספר החיים והמתים הטיבטי

| --- | --- |

 מידע כללי
 מאת:  סוגיאל רינפוצ’ה 
 שפת המקור:  אנגלית 
 סוגה:  מסה 
 הוצאה
 הוצאה:  הרפר קולינס 
 תאריך הוצאה:  1992 
 
סוגיאל רינפוצ'ה, אוקטובר 2008
ספר החיים והמתים הטיבטי נכתב בשנת 1992 בשם "הגאולה הגדולה באמצעות שמיעת הבארדות" על ידי הדזוגצ'ן לאמה הטיבטי סוגיאל רינפוצ'ה (אנ') וכותרתו נקבעה על ידי האנתרופולוג והסופר האמריקאי ולטר אוונס-ונץ (אנ'). לפי יפעת מנטל, נועד הספר לעוסקים בתורת הבודהיזם הטיבטי, המכירים את המסורת שיצרה את התורה בספר, כשמאחוריה עומדת גם תורה בודהיסטית שבעל-פה. הספר חוקר ארעיות ולידה מחדש, ומציע אימון של הנפש באמצעות מדיטציה ותרגולים רוחניים לרגע המוות.
היסטוריה

לפי דניאל גולמן, כבר בסוף שנות ה-70 של המאה ה-20 תכנן רינפוצ'ה לכתוב ספר על החיים והמוות בטיבט. ב-1983 הוא פגש את אליזבת קובלר-רוס וקנת' רינג, חוקרים במקצועות חמלה וקרבה למוות, והם עודדו אותו לקדם את עבודתו בגילוי התורה הטיבטית על המוות ועל עזרה לעומדים למות. רינפוצ'ה המשיך בהוראה בעולם, ובשנת 1989 פגש בנפאל את אנדרו הארווי, סופר בריטי, מומחה בדתות ומורה למיסטיקה. רינפוצ'ה הזמין אותו לסייע במיזם הכתיבה.
בהקדמה לספר, כתב הדלאי לאמה הארבעה-עשר ב-2 ביוני 1992:
בספר עדכני זה, מתמקד סוגיאל רינפוצ'ה בסוגיה איך להבין את משמעות החיים האמיתית, איך לקבל מוות ואיך לסייע לעומדים למות. מוות הוא חלק טבעי מהחיים, וכולנו נצטרך להתמודד איתו במוקדם או במאוחר
[...]
מוות וקרבה למוות מספקים נקודת מפגש בין הבודהיסט הטיבטי ובין המדע המודרני. אני מאמין ששניהם יכולים לתרום רבות אחד לשני בתחום ההבנה והתועלת המעשית. סוגיאל רינפוצ'ה נמצא במקום טוב במיוחד כדי להקל על מפגש זה. כמי שנולד וגדל במסורת הטיבטית, הוא למד אצל לאמות מהגדולים שלנו. כמי שנהנה גם מחינוך מודרני ועסק בהוראה במערב, הוא הכיר היטב את החשיבה המערבית.
היסטוריה > כתיבת הספר

במשך מאות שעות הוקלטו ותומללו דברי רינפוצ'ה. ב-1991 עברו הארווי ופטריק גפני לבית בקליפורניה, סמוך למעון רינפוצ'ה. הם ניסחו את פרקי הספר הראשונים של הספר, והגיעו בקביעות אל רינפוצ'ה, על מנת שיתקן את הפרקים ויספק רעיונות חדשים. כתיבה נוספת של הפרקים נעשתה בלונדון, והכתיבה העיקרית החלה בפריז בסוף 1991. רינפוצ'ה בחן את הפרקים העיקריים על טבע הנפש, תרגול מדיטציה, חמלה, גורו יוגה (אנ') ודזוגצ'ן, וקטעים מהספר תוקנו ונכתבו מחדש עשרים וחמש פעמים. עדכונים אחרונים נעשו ביולי 1992 בלראב לינג (אנ'), מרכז הרוגע האירופי של רינפוצ'ה במונפלייה, צרפת.
על הכתיבה אמר גפני:
הספר נכתב בצורה יוצאת דופן, עקב האתגרים הרבים שהציגה כתיבתו. אחד האתגרים הגדולים היה להביע בספר את קולו האינטימי, החם, הצלול, ההומוריסטי והרהוט להפליא של רינפוצ'ה, שהועבר בשידור חי. רינפוצ'ה הוא אמן התורה הגדולה שבעל-פה של טיבט, הנמשכת על פני מאות שנים, שהמאפיין שלה הוא היכולת לשדר ישירות במילים מלב ללב, מתודעה לתודעה, משהו שהוא יותר ממילים.
היסטוריה > פרסום

בספטמבר 1992 הושק הספר בארצות הברית, והיה בראש הרשימות של רבי המכר. לאחר מכן יצא הספר לאור בבריטניה, אוסטרליה והודו, ותורגם גם לגרמנית ולצרפתית. יותר משלושה מיליון עותקים הודפסו ב-34 שפות בשמונים מדינות.
פרסום הספר הרחיב את עבודתה של ריגפה (אנ'), רשת מרכזים וקבוצות בודהיסטיות שהקים רינפוצ'ה בשנות ה-70. ריגפה יזמה תוכנית חינוך והכשרה למטפלים רוחניים, וב-1996 קיימה כנס בגרמרינג ליד מינכן, שאותותיו ניכרו בהוספיס בגרמניה.
בחגיגות העשור לספר ב-2002 יצאה מהדורה מתוקנת. ב-2012 יצאה לאור מהדורה חדשה נוספת, ובפברואר 2020 הודפסה מהדורת 30 שנה.
נושאי הספר

הספר כולל שני חלקים:
נושאי הספר > חיים (חלק ראשון)

מסר הארעיות (1. בראי המוות, 2. ארעיות, 3. שיקוף ושינוי)
הנפש וטבעה האמיתי
איך לשנות את התודעה על ידי תרגול מדיטציה
קארמה (סיבה ותוצאה) וגלגול נשמות
חזון החיים והמוות לפי הברדו (אנ')
מה הכי חשוב בחיים ואיך להפעיל את התודעה בשילוב האגו
איך להתנהל ברוחניות ובמסירות
טבע הנפש לפי תורת דזוגצ'ן (10. המהות הפנימית ביותר)